শাহরিয়ার মনজুর
শাহরিয়ার মনজুর (জন্ম: ১২ আগস্ট, ১৯৭৬) ইউভিএ অনলাইন জাজ এর একজন বিশিষ্ট প্রশ্নকর্তা (এলিট প্রবলেম সেটার)।তিনি মর্যাদাপূর্ণ কম্পিউটার প্রোগ্রামিং প্রতিযোগিতা ‘এসিএম আন্তর্জাতিক কলেজিয়েট প্রোগ্রামিং প্রতিযোগিতা’ (আইসিপিসি) ২০০৩-২০১৬ এর আইসিপিসির চূড়ান্ত পর্বের বিচারক এবং ২০০৩ ও ২০০৪ এর বাংলাদেশ জাতীয় প্রোগ্রামিং কনটেস্টের চূড়ান্ত পর্বের বিচারক ছিলেন। মাত্র ২৫ বছর বয়সে সর্বকনিষ্ঠ ও প্রথম এশীয় হিসেবে আইসিপিসির চূড়ান্ত পর্বের বিচারক ছিলেন শাহরিয়ার মনজুর। এছাড়া তিনি ২০০৪-২০১১ পর্যন্ত এসিএম আইসিপিসি ঢাকা সাইট এর বিচার পরিচালক (জাজিং ডিরেক্টর) এবং এসিএম আইসিপিসি কুয়ালালামপুর আঞ্চলিক কনটেস্ট ২০১০ এর প্রধান বিচারক ছিলেন।